M A G R 0 U R A.. 
143 
Antennae internae supra externas locatae in Astacoideis; inter externas in Palinuris 
Longicornibus, Scyllaroideis , Megalopibus et Eryonibus; infra externas in Palinuris 
Communibus. In cavitate reclusae, abbreviatae in Megalopibus, uti in Brachyuris; 
articulis tribus inferioribus elongatis , flagellis brevibus in Scyllaroideis et Palinuris 
Communibus; articulis tribus inferioribus brevibus, flagellis elongatis in Palinuris Lon- 
gicornibus et Astacoideis, si excipias Glaucothoen, Edw. 
Annulus oculorum liber, mobilis in Palinuris Longicornibus, tegitur media spina 
frontali in Palinuris Communibus et Astacoideis. Oculi, in laudatis supra antennas 
locati, antennis tam externis quam internis sejunguntur in Megalopibus, Eryonibus et 
Scyllaris; ab antennarum externarum ipsa basi remoti, tertia parte longitudinis cor- 
poris distant in Scyllaro orientali. 
Os margine anteriore truncatura. Regiones pterygostomianae, a sterno semper solu- 
tae, cum epistomate arcte cohaerent in Megalopibus, Palinuris, Scyllaris et Eryonibus; 
vel cum parte anteriore epistomatis tantum in Astacoideis. — Maxillae quintae (palpi 
exteriores, Fabr.) vel pedum formam aequant, articulis omnibus parallelis, in Palinu- 
roideis et Astacoideis, praeter Astacum et Callianassam; vel articuli secundi tertii- 
que sunt dilatati et a pedum forma recedunt in Megalopibus, Scyllaroideis, in Astacis 
et Callianassis. Palpi plane desunt in Palinuro dasypode, fasciato, ornato et Gallia- 
nassa vel palpi flagellis sunt orbati in Palinuro penicillato, Scyllaro Arcto et orientali, 
vel flagella sunt annulata in ceteris Astacoideis, in Megalopibus, in Palinuris Gommuni- 
bus et guttato, in Scyllaro lato, antarctico et ciliato. — Maxillarum quartarum (palpi 
secundi, Fabr.) palporum flagella desiderantur in Palinuro fasciato, dasypode et ornato, 
in Scyllaro orientali, Arcto et Callianassa; in Megalopibus, in Palinuris et Scyllaris 
et Astacoideis ceteris adsunt. — Maxillae tertiae (maxillae vel maxillae primae, Fabr.) 
ab ore versus latera remotae, ita ut manducationi non inserviant, in Scyllaro orientali 
et Arcto; in omnibus ceteris supra quartas. Palporum flagella elongata in Megalopibus, 
Palinuroideis, Astaciens Edw. et Axia, in Scyllaro lato, et antarctico; nulla in Tha- 
lassiniens, Edw. praeter Axiam, in Scyllaro ciliato, Arcto et orientali. Laciniae ex- 
ternae versus apicem latiores in Megalope , Laomedia vel versus apicern angustiores 
in ceteris; mediis longiores in Megalopibus, Scyllaro orientali, Homaro, Nephrope et 
Laomedia vel mediis aequales in Palinuris, Thalassiniens Edw. [(Laomedia excepta) 
vel mediis breviores in Astaco. — Maxillae secundae , ab ore versus latera thoracis 
remotae in Scyllaris et Palinuris, ita ut maxillae tertiae primas tegant; in Scyllaro 
orientali et Arcto vero, in quibus et maxillae tertiae ab ore remotae, quartae primis 
incumbunt. A Fabricio non memoratae in Palinuris et Scyllaris, maxillis secundis Fabr. 
correspondent in Astacis; in bis, uti in Megalopibus, normalem positionem sequuntur 
inter maxillas primas et tertias. Palpi longitudine laciniis externis aequales in Asta- 
coideis et Megalopibus; vel laciniis externis multo breviores in Palinuris et Scyllaro 
Arcto; vel nulli in ceteris Scyllaris. Laciniae externae versus apicem latiores in Me- 
galopibus et Astacoideis; versus apicem angustiores in Scyllaro Arcto; lineares in Pali- 
nuris ; vel laminam medio carinatam , apice sinuatam formantes in Scyllaris ceteris. 
Laciniae internae in Astacoideis bilobae , lobis internis bis vel ter latioribus {Astaciens 
Edw.) vel sexties latioribus internis {Thalassiniens, Edw.); in Megalopibus integrae, 
ovatae; in Palinuris et Scyllaro Arcto perangustae, acuminatae, in Scyllaris reliquis 
plane desiderantur. — Maxillarum primarum (maxillae seeundae Fabr. in Scyllaris et 
